Erken en dien Hom | Netwerk24
Erken en dien Hom
Deur Stephan Joubert 02 Junie 2021 05:06
Die destydse Formule Een-kampioen Ayrton Senna het die spoedgrens oortree en is deur 'n Britse verkeers­beampte voorgekeer. Die beampte het hom nie herken nie en vra hom toe of hy dink hy is Nigel Mansell. Senna se antwoord? "No, I am faster than him!" Toe snap die verkeersbeampte eers met wie hy praat.
Jesus is ook dikwels nie herken nie. Sommige mense het Hom selfs vir die duiwel aangesien. Hulle het Hom beledig en uitgeskel. Nog ander het Jesus aan 'n houtkruis vasgespyker om Hom stil te kry. Maar Goddank, baie mense het Jesus wel herken. Hulle het Hom ook erken vir wie Hy regtig is. Vandag word Jesus misken én herken. Om Jesus te herken is om Hom te erken en te dien as die Seun van God. Om Jesus te herken is om Hom te volg as Heer. – Stephan Joubert